पाएं अपने शहर की ताज़ा ख़बरें और फ्री ई-पेपरडाउनलोड करें
शनिवार को जिले में 18 साल से अधिक उम्र के लोगों के वैक्सीनेशन की शुरुआत हुई। पुसौर, सरिया और सारंगढ़ ब्लॉक से टीकाकरण शुरू किया गया। सरकारी आदेश के मुताबिक 18 से 44 साल तक के टीकाकरण अभियान का लाभ अंत्योदय या बीपीएल राशनकार्ड धारियों को दिया जाएगा। शनिवार को रायपुर से टीका देर से पहुंचने के कारण शाम 4.30 बजे टीकाकरण का शुभारंभ हुआ। देर शाम तक तीन ब्लाकों में 120 को टीका लगाया गया। रविवार से इसमें तेजी लाई जाएगी। रायगढ़ में इस कैटेगरी में टीकाकरण सिर्फ पुत्री शाला हायर सेकंडरी स्कूल में ही होगा। टीकाकरण अधिकारी से मिली जानकारी के मुताबिक 18 से 44 साल तक के लोगों के टीकाकरण के लिए प्रदेश को डेढ़ लाख डोज मिली हैं इसमें 9500 रायगढ़ जिले की दी गई है। शनिवार को पुसौर ब्लॉक के चिखली, तेतला और सरिया के भठली और पंचधार, सारंगढ़ ब्लॉक के कोतरी और रेडा गांव के अंत्योदय या बीपीएल राशन कार्डधारियों को टीका लगाया गया। शुरुआत में 25-25 युवाओं को ब्लॉक मुख्यालय में ही बुला कर टीका लगाया गया है। हालांकि रविवार को कोविन में पोर्टल में रजिस्ट्रेशन को लेकर भी परेशानी आई है। सर्वर प्रॉब्लम की वजह से वैक्सीनेशन के लिए रजिस्ट्रेशन में दिक्कत हुई। ब्लॉक मुख्यालयों में वैक्सीन देर से पहुंची। गांवों के युवाओं को देर तक इंतजार भी करना पड़ी, शाम 4.30 बजे के बाद टीका लगाया जा सका।
टीके कम हैं, रजिस्ट्रेशन कराने वाले सभी लोगों को अभी नहीं मिल सकेगा वैक्सीन
डीआईओ डॉ भानू पटेल ने बताया कि अभी जो लोग ऑनलाइन रजिस्ट्रेशन करा चुके हैं। इनमें सिर्फ अंत्योदय कार्ड से जुड़े परिवार के सदस्यों को ही वैक्सीन लगाई जाएगी। बाकी लोगों को बाद में रजिस्ट्रेशन कराना होगा। शासन से निर्देश मिलने के बाद उसी के मुताबिक वैक्सीनेशन किया जाएगा। हर ब्लॉकों में दो-दो सेंटरों में 18 से अधिक उम्र के लोगों को वैक्सीन लगाई जाएगी।
सबसे ज्यादा सारंगढ़ ब्लॉक में लगेगा टीका
फूड अफसरों के मुताबिक अंत्योदय और बीपीएल कैटेगरी के 83 हजार 866 कार्ड में 2 लाख 33 हजार 796 लोग हैं। इन परिवारों के 18 से 44 साल के लोगों को टीका लगेगा। स्वास्थ्य विभाग के वैक्सीन के लिए पात्र लोगों की संख्या नहीं है। खाद्य विभाग से समन्वय कर टीकाकरण की व्यवस्था की जा रही है। अनुमान है कि सरकारी आदेश के बाद सबसे अधिक वैक्सीन सारंगढ़ में और सबसे कम टीके घरघोड़ा ब्लाक में लगेंगे। जिले को 9500 वैक्सीन लगाई जाएगी।
रजिस्ट्रेशन कराने के साथ कार्ड भी लाना होगा
लोगों को आरोग्य सेतु एप और कोविन वेबसाइट (cowin.gov.in) पर रजिस्ट्रेशन होगा। इसके लिए मोबाइल नंबर को ओटीपी से वेरिफाई करना होगा। आधार कार्ड, पैन कार्ड या किसी अन्य फोटो पहचान पत्र के आधार पर अपनी जानकारी सबमिट करनी होगी। पिनकोड आदि डालकर वैक्सीनेशन साइट, तारीख और समय चुनना होगा। एक मोबाइल नंबर से अधिकतम चार लोगों का रजिस्ट्रेशन हो सकेगा। इन सबके अलावा वैक्सीनेशन सेंटर में वैक्सीन लगाने आते हैं तो आपको राशन कार्ड लेकर आना होगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva hin_Deva hin_Deva hin_Deva zho_Hant eng_Latn